### **Ministru kabineta rīkojuma projekta "Grozījumi Ministru kabineta 2016. gada 1. jūnija rīkojumā Nr. 314 "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta (turpmāk – MK) rīkojuma projekts "Grozījumi Ministru kabineta 2016. gada 1. jūnija rīkojumā Nr. 314 "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros"" (turpmāk – rīkojuma projekts) izstrādāts, lai nodrošinātu Amatas, Ādažu, Grobiņas, Ķekavas un Vaiņodes pašvaldībām iespēju īstenot uz uzņēmējdarbības atbalsta infrastruktūras attīstīšanu vērstus projektus. Šāda veida investīcijas ir viena no vietējā līmeņa sociālekonomiskās attīstības prioritātēm. MK rīkojuma projekta spēkā stāšanās laiks – stājas spēkā parastajā kārtībā (tā parakstīšanas brīdī). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts izstrādāts, pamatojoties uz:1. Informatīvajā ziņojumā "Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam" (izskatīts MK 2014. gada 23. septembra sēdē) noteikto 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk - 3.3.1. SAM) trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" (turpmāk – trešā atlases kārta) ieviešanas risinājumu, kas paredz, ka MK pieņem lēmumu par atbalstāmajiem projektu ideju konceptiem, to finansējuma apjomu un plānotajiem sasniedzamajiem iznākuma rādītājiem novadu pašvaldībām, kurās neietilpst reģionālas nozīmes attīstības centri (89 novadu pašvaldības) (turpmāk – 89 novadu pašvaldības), balstoties uz Vides aizsardzības un reģionālās attīstības ministrijas (turpmāk – VARAM) organizētās priekšatlases rezultātiem un Reģionālās attīstības koordinācijas padomes (turpmāk – RAKP) lēmumu par priekšatlases rezultātā atbalstāmajiem projektu ideju konceptiem, to Eiropas Reģionālās attīstības fonda (turpmāk – ERAF) finansējuma apmēru un rezultātiem, kas pieņemts atbilstoši MK 2015. gada 27. oktobra noteikumu Nr. 614 "Reģionālās attīstības atbalsta pasākumu īstenošanas, novērtēšanas un finansēšanas kārtība" 6.6. apakšpunktā noteiktajam deleģējumam;
2. RAKP 2016. gada 8. aprīļa sēdes protokollēmuma Nr. 2 2. pielikumu "3.3.1. SAM trešās atlases kārtas priekšatlases rezultātā atbalstāmie projektu ideju koncepti, kas netiek virzīti projektu iesniegšanai nepietiekamā finansējuma dēļ".
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Eiropas Savienības fondu 2014.-2020. gada plānošanas periodā 89 novadu pašvaldībām uzņēmējdarbības atbalsta infrastruktūras attīstīšanai 3.3.1. SAM trešās atlases kārtas ietvaros atbilstoši Ministru kabineta 2015. gada 13. oktobra noteikumu  Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" (turpmāk – MK noteikumi Nr. 593) 14.3. apakšpunktam ir pieejams ERAF finansējums 37 193 476 *euro* apmērā. Savukārt MK noteikumu Nr. 593 15.3. apakšpunkts paredz, ka līdz 2018. gada 31. decembrim trešās atlases kārtas ietvaros var plānot ERAF finansējumu ne vairāk kā 34 924 852 *euro*.2. Ņemot vērā salīdzinoši nelielo ERAF finansējuma apjomu, kas pieejams līdz 2018. gada 31. decembrim (34 924 852 *euro*) pret potenciālo projektu iesniedzēju skaitu (89 novadu pašvaldības), 2016. gadā tika organizēta 3.3.1. SAM trešās atlases kārtas projektu ideju konceptu priekšatlase. Projektu ideju konceptu priekšatlasē no 89 pašvaldībām, kurām bija tiesības tajā piedalīties, projektu ideju konceptus iesniedza 59 novadu pašvaldības. Kopumā tika iesniegti 90 projektu ideju koncepti.3. RAKP 2016. gada 8. aprīļa sēdē tika apstiprināti 3.3.1. SAM trešās atlases kārtas projektu ideju konceptu priekšatlases rezultāti. No 90 iesniegtajiem projektu ideju konceptiem ERAF finansējums pietika tikai 54 projektu ideju konceptiem, kuri visefektīvāk atbilda priekšatlases vērtēšanas kritērijiem. Balstoties uz RAKP pieņemto lēmumu tika izdots [Ministru kabineta 2016. gada 1. jūnija rīkojums Nr. 314](http://likumi.lv/ta/id/282543-par-projektu-ideju-konceptu-finansejuma-apjomu-un-sasniedzamajiem-iznakuma-raditajiem-3-3-1-specifiska-atbalsta-merka-palielinat) "Par projektu ideju konceptu finansējuma apjomu un sasniedzamajiem iznākuma rādītājiem 3.3.1. SAM "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" trešās projektu iesniegumu atlases kārtas "Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības" ietvaros" (turpmāk – MK rīkojums Nr. 314). Vienlaicīgi RAKP 2016. gada 8. aprīļa sēdē tika pieņemts lēmums par 3.3.1. SAM trešās atlases kārtas priekšatlases rezultātā atbalstāmajiem 29 projektu ideju konceptiem, kas netika virzīti projektu iesniegšanai nepietiekamā ERAF finansējuma dēļ, bet kuri atbilda 3.3.1. SAM trešās atlases kārtas projektu ideju konceptu priekšatlases kritērijiem.4. Centrālās finanšu un līgumu aģentūras (turpmāk – CFLA) izsludinātā atlase 3.3.1. SAM trešās atlases kārtai noslēdzās 2018. gada 15. martā. VARAM kā atbildīgā iestāde par 3.3.1. SAM īstenošanu ir apzinājusi, ka līdz 2018. gada 21. maijam 3.3.1. SAM trešās atlases kārtas ietvaros ir radies ERAF finansējuma atlikums 5 140 566 *euro*, kas ir pieejams līdz 2018. gada 31. decembrim.Atlikumu veido šāds ERAF finansējums:4.1. 2 277 543 *euro* - MK rīkojuma Nr. 314 pielikumā iekļauto projektu ideju konceptu ERAF finansējums, par kuru īstenošanu 3.3.1. SAM trešās atlases kārtas ietvaros ir saņemts pašvaldības oficiāls atteikums:

|  |  |  |  |  |
| --- | --- | --- | --- | --- |
| Nr.p. k.[[1]](#footnote-2) | Pašvaldība | Projekta idejas koncepta nosaukums | ERAF finansējums (*euro*) | Pašvaldības atteikuma vēstule |
|
| 7. | Baldones novada pašvaldība | Uzņēmējdarbībai publiskās infrastruktūras - Reiskatu ceļa attīstība pie Marnoriem | 102 000 | Baldones novada domes 19.06.2017. vēstule Nr.1-4/444 "Par projekta iesniegumu Nr.3.3.1.0/16/I/023", kas adresēta CFLA. |
| 12. | Dundagas novada pašvaldība | Rūpnieciskās teritorijas attīstība Dundagas novadā | 41 000 | Dundagas novada pašvaldības 27.10.2017. vēstule Nr. DD-3-23.1/17/755 "Par informācijas sniegšanu 3.3.1. SAM projekta īstenošanai", kas adresēta VARAM. |
| 23. | Ķeguma novada pašvaldība | Uzņēmējdarbības attīstībai nepieciešamās infrastruktūras attīstība Ķeguma novada Birzgales pagastā | 430 718 | Ķeguma novada domes 01.12.2017. vēstule Nr. KNP/2.5.-2/16/123 "Par uzaicinājumu iesniegt projekta iesniegumu ERAF 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” trešajā projektu iesniegumu atlases kārtā", kas adresēta VARAM un CFLA. |
| 25. | Lielvārdes novada pašvaldība | Uzņēmējdarbībai nozīmīgas infrastruktūras attīstība Lielvārdes novada Jumpravas pagastā | 314 500 | Lielvārdes novada pašvaldības 15.09.2017. vēstule Nr. LNP/12-3/17/2435 "Par projekta "Uzņēmējdarbībai nozīmīgas infrastruktūras attīstība Lielvārdes novada Jumpravas pagastā" atsaukumu", kas adresēta CFLA. |
| 27. | Lielvārdes novada pašvaldība | Uzņēmējdarbībai nozīmīgas infrastruktūras attīstība Lielvārdes novada Lēdmanes pagastā | 650 250  | Lielvārdes novada pašvaldības 08.03.2018. vēstule Nr. LNP/18-10 "Par projekta iesnieguma Nr.3.3.1.0/17/I/041 atsaukšanu", kas adresēta CFLA. |
| 42. | Ropažu novada pašvaldība | Uzņēmējdarbības attīstībai nepieciešamās infrastruktūras attīstība Ropažu novada Muceniekos | 739 075 | Ropažu novada pašvaldības 26.02.2018. vēstule Nr.2-8.3/E-77 "Par SAM 3.3.1. trešo atlases kārtu", kas adresēta VARAM. |
|  |  | **KOPĀ:** | **2 277 543** |  |

4.2. 2 336 650 *euro* - MK rīkojuma Nr. 314 pielikumā iekļautās projekta idejas koncepta ERAF finansējums, par kuru nav iesniegts projekta iesniegums ne pēc pirmreizējā uzaicinājuma iesniegt projekta iesniegumu (līdz 2017. gada 4. septembrim), ne pēc atkārta uzaicinājuma iesniegt projekta iesniegumu (līdz 2018. gada 15. martam):

|  |  |  |  |
| --- | --- | --- | --- |
| Nr.p. k.[[2]](#footnote-3) | Pašvaldība | Projekta idejas koncepta nosaukums | ERAF finansējums (*euro*) |
|
| 35. | Olaines novada pašvaldība | Infrastruktūras izveide uzņēmējdarbības attīstībai Birzniekos, Olaines novadā | 2 336 650 |

4.3. 526 373 *euro* - MK rīkojuma Nr. 314 pielikumā iekļauto projektu ideju konceptu ERAF finansējuma ietaupījums, kas radies, noslēdzot vienošanos par projekta īstenošanu vai pabeidzot projekta īstenošanu līdz 2018. gada 21. maijam:

|  |  |  |  |  |  |  |
| --- | --- | --- | --- | --- | --- | --- |
| Nr.p. k.[[3]](#footnote-4) | Pašvaldība | Projekta idejas koncepta nosaukums | MK rīkojumā Nr. 314 noteiktais ERAF finansējums (*euro*) | Faktiskais ERAF finansējums (*euro*)[[4]](#footnote-5) | ERAF finansējuma ietaupījums (*euro*) | Projekta statuss |
| 1. | Alojas novada pašvaldība | Uzņēmējdarbības attīstībai nepieciešamās infrastruktūras attīstība Staiceles pilsētā un pagastā | 837 250 | 692 715 | 144 535 | Līgums |
| 2. | Alsungas novada pašvaldība | Uzņēmējdarbības attīstībai nepieciešamās infrastruktūras pārbūve Alsungas novadā | 98 854 | 59 300 | 39 554 | Līgums |
| 19. | Jēkabpils novada pašvaldība | Uzņēmējdarbības attīstībai nepieciešamās infrastruktūras attīstība Jēkabpils novada Kalna pagastā | 73 950 | 67 958 | 5 992 | Līgums |
| 21. | Kokneses novada pašvaldība | Uzņēmējdarbības veicināšanai nepieciešamās infrastruktūras attīstība Kokneses ciemā | 680 000 | 371 312 | 308 688 | Pabeigts |
| 29. | Mālpils novada dome | Uzņēmējdarbības veicināšanai nepieciešamās infrastruktūras attīstība Mālpils ciemā, Mālpils novadā | 566 440 | 542 544 | 23 896 | Līgums |
| 33. | Naukšēnu novada pašvaldība | Uzņēmējdarbības attīstībai nepieciešamās infrastruktūras attīstība Naukšēnu pagastā | 303 450 | 299 742 | 3 708 | Pabeigts |
|  |  | **KOPĀ:** | **2 559 944** | **2 033 571** | **526 373** |  |

5. Lai apzinātu faktisko situāciju un noskaidrotu nākamo aiz svītras palikušo projektu ideju konceptu aktualitāti un gatavības pakāpi, 2018. gada 10. aprīlī VARAM veica deviņu novadu pašvaldību (Ķekavas, Ādažu, Rucavas, Salacgrīvas, Vaiņodes, Aksnītes, Sējas, Amatas, Grobiņas) aptauju. Iepriekš minēto pašvaldību iesniegtie projektu ideju koncepti RAKP 2016. gada 8. aprīļa sēdē tika saskaņoti, jo pēc būtības atbilda 3.3.1. SAM trešās atlases kārtas projektu ideju konceptu priekšatlases kritērijiem, bet netika virzīti tālāk projektu iesniegšanai CFLA nepietiekamā ERAF finansējuma dēļ. Piecas (Amata, Ādaži, Grobiņa, Ķekava, Vaiņode) no deviņām novadu pašvaldībām apliecināja, ka to projektu ideju koncepti joprojām ir aktuāli un ka tās ir gatavas iesniegt projektu iesniegumus CFLA līdz 2018. gada 17. decembrim.6. Lai paātrinātu investīciju nonākšanu tautsaimniecībā un uzņēmējdarbības atbalsta infrastruktūras attīstīšanu, darba vietu radīšanu un privāto investīciju piesaisti reģionos, tiek veikti grozījumi MK rīkojumā Nr. 314.7. MK rīkojuma projekts paredz:7.1. Svītrot no MK rīkojuma Nr. 314 pielikuma to novadu pašvaldību (Baldone, Dundaga, Ķegums, Lielvārde, Ropaži) projektu ideju konceptus, par kuru īstenošanu 3.3.1. SAM trešās atlases kārtas ietvaros ir saņemts oficiāls pašvaldību atteikums;7.2. Svītrot no MK rīkojuma Nr. 314 pielikuma tās pašvaldības (Olaines) projekta idejas konceptu, par kuru nav iesniegts projekta iesniegums ne pēc pirmreizējā uzaicinājuma iesniegt projekta iesniegumu, ne pēc atkārtota uzaicinājuma iesniegt projekta iesniegumu;7.3. Samazināt sešu novadu pašvaldību (Aloja, Alsunga, Jēkabpils, Koknese, Mālpils, Naukšēni) projektiem pieejamo ERAF finansējumu 3.3.1. SAM trešās atlases ietvaros par summu, par kuru ir izveidojies ietaupījums, noslēdzot vienošanos par projekta īstenošanu vai pabeidzot projekta īstenošanu;7.4. Ņemot vērā, ka ir radies ERAF finansējuma ietaupījums, papildināt MK rīkojuma Nr. 314 pielikumu ar piecām novadu pašvaldībām (Amata, Ādaži, Grobiņa, Ķekava, Vaiņode) un to projektu ideju konceptiem, par kuriem projektu iesniegumus īstenošanai 3.3.1. SAM trešās atlases kārtas ietvaros attiecīgās pašvaldības ir gatavas iesniegt sadarbības iestādē līdz 2018. gada beigām. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VARAM, 3.3.1. SAM trešās atlases kārtas projektu iesniegumu iesniedzēji un finansējuma saņēmēji, to sadarbības partneri un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020. gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties MK rīkojuma projekta izstrādē šādā veidā:1. rakstiski sniegt viedokli par MK rīkojuma projektu tā izstrādes stadijā, pēc MK rīkojuma projekta ievietošanas VARAM tīmekļvietnes sadaļā "Sabiedrības līdzdalība" laika periodā no 2018 . gada 29. jūnija līdz 2018. gada 12. jūlijam;
2. sagatavot atzinumu par MK rīkojuma projektu pēc tā izsludināšanas VSS.

MK rīkojuma projekts tiks skaņots ar Finanšu ministriju, Tieslietu ministriju, Latvijas Pašvaldības savienību un biedrību "Reģionālo attīstības centru apvienība". |
| 2. | Sabiedrības līdzdalība projekta izstrādē | MK rīkojuma projekta izstrādē ir notikušas konsultācijas ar Ķekavas novada pašvaldību, Ādažu novada pašvaldību, Rucavas novada pašvaldību, Salacgrīvas novada pašvaldību, Vaiņodes novada pašvaldību, Aknītes novada pašvaldību, Sējas novada pašvaldību, Amatas novada pašvaldību un Grobiņas novada pašvaldību. |
| 3. | Sabiedrības līdzdalības rezultāti |  MK rīkojuma projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, 3.3.1. SAM trešās atlases kārtas projekta iesniedzēji vai finansējuma saņēmēji (Alojas novada pašvaldība, Alsungas novada pašvaldība, Amatas novada pašvaldība, Ādažu novada pašvaldība, Baldones novada pašvaldība, Dundagas novada pašvaldība, Grobiņas novada pašvaldība, Jēkabpils novada pašvaldība, Kokneses novada pašvaldība, Ķeguma novada pašvaldība, Ķekavas novada pašvaldība, Lielvārdes novada pašvaldība, Mālpils novada pašvaldība, Naukšēnu novada pašvaldība, Olaines novada pašvaldība, Ropažu novada pašvaldība, Vaiņodes novada pašvaldība) un CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekta īstenošana tiks veikta esošo cilvēkresursu ietvaros. Saistībā ar MK rīkojuma projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Vīza:

valsts sekretārs Rinalds Muciņš

L. Dorbe, 66016767

liene.dorbe@varam.gov.lv

1. Norādītā numerācija atbilst MK rīkojuma Nr. 314 pielikumā iekļautā projekta idejas koncepta Nr.p.k. [↑](#footnote-ref-2)
2. Norādītā numerācija atbilst MK rīkojuma Nr. 314 pielikumā iekļautā projekta idejas koncepta Nr. p. k. [↑](#footnote-ref-3)
3. Norādītā numerācija atbilst MK rīkojuma Nr. 314 pielikumā iekļautā projekta idejas koncepta Nr. p. k. [↑](#footnote-ref-4)
4. Atbilstoši Kohēzijas politikas fondu vadības informācijas sistēmā 2014.-2020. gadam pieejamajai informācijai uz 21.05.2018. [↑](#footnote-ref-5)